รถยนต์ของตำรวจไทย ติดข้อความหมายเลขโทรศัพท์ฉุกเฉิน 191 ไว้บริเวณท้ายรถ
**191** เป็นหมายเลขโทรศัพท์ฉุกเฉินในบางพื้นที่ของเอเชีย และพื้นที่อื่น ๆ บนโลก โดยเป็นหมายเลขโทรศัพท์ฉุกเฉินหลักของประเทศไทย เยเมน ลาว และเป็นหมายเลขโทรศัพท์ฉุกเฉินรองของประเทศกานา บราซิล มัลดีฟส์ เมียนมาร์ โดยมีการใช้งานเป็นหมายเลขสำหรับหน่วยบริการยามฉุกเฉินหลากหลายรูปแบบ ทั้งตำรวจ หน่วยดับเพลิง และรถพยาบาลฉุกเฉิน 

สำหรับเหตุผลที่ใช้หมายเลขโทรศัพท์ 191 เป็นหมายเลขโทรศัพท์ฉุกเฉินนั้นมาจากชุดตัวเลขดังกล่าวสามารถจดจำได้ง่าย สามารถกดโทรได้ง่าย และไม่สามารถกดโดนชุดหมายเลขได้โดยไม่ตั้งใจแบบหมายเลขฉุกเฉินที่เป็นหมายเลขเดียวกันเรียงกัน เช่น 999 ในสหราชอาณาจักร

ไทย
---

191 ในประเทศไทยนั้นเป็นหมายเลขในการแจ้งเหตุฉุกเฉินกับเจ้าหน้าที่ตำรวจในสังกัดสำนักงานตำรวจแห่งชาติ ซึ่งเป็นกำลังตำรวจหลักของประเทศ โดยในพื้นที่กรุงเทพมหานครซึ่งเป็นเขตความรับผิดชอบของตำรวจนครบาลจะอยู่ในการดูแลของ กองกำกับการศูนย์รวมข่าว กองบังคับการสายตรวจและปฏิบัติการพิเศษ ส่วนในพื้นที่อื่นในประเทศจะอยู่ในความดูแลของตำรวจภูธรจังหวัดแต่ละจังหวัดเป็นผู้รับแจ้งเหตุและดำเนินการในพื้นที่จังหวัดของตน โดยในปี พ.ศ. 2529 สถานทูตอังกฤษได้แนะนำระบบ (Command, Control, Communication and. Information Systems: C3i) ให้กับทางสำนักงานตำรวจแห่งชาติไว้ใช้งานกับระบบจัดการเหตุฉุกเฉินของศูนย์รับแจ้งเหตุ 191 ซึ่งใช้ระยะเวลานานหลายสิบปี กว่าจะได้ติดตั้งและใช้งานระบบดังกล่าวเมื่อปี พ.ศ. 2544 ต่อมาได้มีการดำเนินการปรับเปลี่ยนระบบใหม่ให้เป็นไปตามมาตรฐานของสมาคม NENA (National Emergency Number Association) ของประเทศสหรัฐอเมริกา ซึ่งอยู่ในระหว่างขั้นตอนการดำเนินงานและจัดตั้งศูนย์บัญชาการเหตุฉุกเฉินแห่งชาติ

ในปี พ.ศ. 2558 เคยมีแนวคิดที่จะปรับหมายเลขโทรศัพท์ฉุกเฉินแห่งชาติให้เป็นหมายเลข 911 สามารถแจ้งเหตุฉุกเฉินทุกประเภทได้ที่หมายเลขเดียว โดยมอบหมายให้สำนักงานตำรวจแห่งชาติไปศึกษาและออกมาเป็น ร่างพระราชบัญญัติหมายเลขโทรศัพท์ฉุกเฉินแห่งชาติ พ.ศ. .... และคณะรัฐมนตรีอนุมัติร่างดังกล่าวเมื่อวันที่ 14 กรกฎาคม พ.ศ. 2558 ต่อมาในปี พ.ศ. 2561 โครงการดังกล่าวยังไม่มีความคืบหน้า เนื่องจากถูกกฤษฎีกาตรวจพิจารณาต่อ และมีความเห็นให้ใช้การปรับปรุงพระราชบัญญัติองค์กรจัดสรรคลื่นความถี่และทำกับการประกอบกิจการ วิทยุกระจายเสียง วิทยุโทรทัศน์ และกิจการโทรคมนาคม พ.ศ. 2553 แทนที่จะตราพระราชบัญญัติขึ้นมาใหม่ และให้ กสทช. ดำเนินการต่อ จนกระทั่งโครงการดังกล่าวถูกชะลอเนื่องจากตัวโครงการเกิดภาระต่องบประมาณ และแนวคิดการนำหมายเลข 911 มาใช้งานก็ถูกระงับไป

ในปี พ.ศ. 2561 คณะรัฐมนตรีได้มีมติเห็นชอบให้กำหนดเลขหมายโทรศัพท์ฉุกเฉินแห่งชาติเป็นเลขหมายเดียว โดยกำหนดให้หมายเลข 191 เป็นหมายเลขโทรศัพท์ฉุกเฉินแห่งชาติ เมื่อวันที่ 25 ธันวาคม พ.ศ. 2561 ซึ่งปัจจุบันอยู่ระหว่างการดำเนินการ โดยสถาบันการแพทย์ฉุกเฉินแห่งชาติได้เริ่มปรับระบบการแพทย์ฉุกเฉินเป็น 3 ระดับเพื่อเตรียมพร้อมในการปรับเปลี่ยนจากหมายเลขฉุกเฉินเดิมคือ 1669 ไปเป็น 191 ในอนาคต

สำหรับหมายเลขโทรศัพท์ฉุกเฉินอื่น ๆ ของไทยหมายเลขหลักประกอบไปด้วย หมายเลข 1669 สำหรับเหตุเจ็บปวดฉุกเฉิน หมายเลข 199 สำหรับเหตุเพลิงใหม่ สามารถใช้งานได้ทั่วประเทศ

กานา
----

191 ในประเทศกานานั้น เป็นหมายเลขโทรศัพท์ฉุกเฉินสำหรับตำรวจ นอกจากนี้ยังมีหมายเลข 192 สำหรับหน่วยดับเพลิง หมายเลข 193 สำหรับรถพยาบาล หมายเลข 999 และ 171 สำหรับตำรวจ และ 776111-5 สำหรับรถพยาบาล โดยมีหมายเลขหลักคือ 112 สำหรับแจ้งเหตุฉุกเฉินหลัก

บราซิล
------

หมายเลขโทรศัพท์ฉุกเฉิน 191 ติดอยู่บริเวณท้ายรถตำรวจทางหลวงรัฐบาลกลางบราซิล (*Polícia Rodoviária Federal* หรือ *PRF*)
191 ในประเทศบราซิลนั้น เป็นหมายเลขโทรศัพท์ฉุกเฉินรองสำหรับตำรวจทางหลวงของรัฐบาลกลาง สำหรับหมายเลขโทรศัพท์ฉุกเฉินหลักของบราซิลนั้นประกอบไปด้วย หมายเลข 190 สำหรับตำรวจ หมายเลข 192 หรือ 193 สำหรับรถพยาบาล หมายเลข 193 สำหรับหน่วยดับเพลิง และหมายเลข 198 สำหรับตำรวจทางหลวงมลรัฐ

มัลดีฟส์
--------

191 ในประเทศมัลดีฟส์นั้น เป็นหมายเลขฉุกเฉินสำหรับตำรวจ ตำรวจจราจร และหน่วยยามฝั่งของมัลดีฟส์ นอกจากนี้ยังมีหมายเลข 102 สำหรับรถพยาบาล หมายเลข 119 สำหรับตำรวจและเหตุทั่วไป หมายเลข 118 และ 999 สำหรับหน่วยดับเพลิง

เมียนมาร์
---------

191 ในประเทศเมียนมาร์นั้น เป็นหมายเลขโทรศัพท์ฉุกเฉินของหน่วยดับเพลิง นอกจากนี้ยังมีหมายเลข 192 สำหรับเหตุฉุกเฉินและรถพยาบาล หมายเลข 199 สำหรับตำรวจและการล่วงละเมิดเด็ก ซึ่งหมายเลขโทรศัพท์ฉุกเฉินนั้นสามารถใช้งานได้เพียงบางเมืองเท่านั้น ไม่ครอบคลุมทั่วประเทศ จำเป็นต้องใช้หมายเลขท้องถิ่นในการติดต่อในพื้นที่ที่หมายเลขฉุกเฉินไม่สามารถใช้งานได้

สำหรับหมายเลข 999 เป็นหมายเลขกลางสำหรับเหตุฉุกเฉิน

เยเมน
-----

191 ในประเทศเยเมนนั้น เป็นหมายเลขโทรศัพท์ฉุกเฉินหลักของหน่วยดับเพลิงและรถพยาบาล หมายเลข 199 สำหรับแจ้งเหตุกับตำรวจ หมายเลข 203131 สำหรับเสี้ยววงเดือนแดง หมายเลข 194 สำหรับศูนย์ควบคุมการจราจรสำหรับอุบัติเหตุและตำรวจ และหมายเลข 171 สำหรับปัญหาด้านระบบน้ำ สำหรับในพื้นที่ชนบทหรือห่างไกลอาจจะไม่ได้รับบริการของหน่วยฉุกเฉิน

นอกจากนี้ยังมีการใช้หมายเลข 195 สำหรับบริการทางการแพทย์ขององค์การอนามัยโลกที่สนับสนุนโดยสหภาพยุโรป

ลาว
---

191 ในประเทศลาวนั้น เป็นหมายเลขโทรศัพท์ฉุกเฉินในการแจ้งเหตุกับตำรวจ หมายเลข 190 สำหรับเหตุเพลิงไหม้ หมายเลข 192 สำหรับตำรวจท่องเที่ยว หมายเลข 195 สำหรับบริการทางการแพทย์ ในนครเวียงจันทน์สามารถโทรหมายเลขตรงแจ้งเหตุฉุกเฉินไปยังตำรวจได้ที่ (021) 212706 และเจ้าหน้าที่ดับเพลิง (021) 212707

นอกจากนี้ยังมีหมายเลขโทรศัพท์ฉุกเฉินจำนวนสี่หลัก ได้แก่ 1190 สำหรับหน่วยดับเพลิง 1191 สำหรับตำรวจ 1192 สำหรับตำรวจท่องเที่ยว และ 1195 สำหรับรถพยาบาล และ 1195 สำหรับระบบไฟฟ้า

ดูเพิ่ม
-------

* หมายเลขโทรศัพท์ฉุกเฉิน
* โทรศัพท์ฉุกเฉิน
* ในกรณีฉุกเฉิน (ICE) รายการในสมุดโทรศัพท์เคลื่อนที่
* องค์การดาวเทียมเคลื่อนที่ระหว่างประเทศ

อ้างอิง
-------

1. ↑  "ศูนย์รับแจ้งเหตุ 191,Call Center". *www.lampangpolice.com*.
2. 1 2  "การจัดให้มีบริการเลขหมายโทรศัพท์ฉุกเฉินแห่งชาติเลขหมายเดียว". *www.nbtc.go.th*.`{{cite web}}`: CS1 maint: url-status (ลิงก์)
3. ↑  "ผบ.ตร. พร้อมคณะผู้บังคับบัญชา ตรวจเยี่ยมกองกำกับการศูนย์รวมข่าว ..." *thainews.prd.go.th*. คลังข้อมูลเก่าเก็บจากแหล่งเดิมเมื่อ 2019-09-10. สืบค้นเมื่อ 2023-09-21.
4. ↑  "ศูนย์รับแจ้งเหตุฉุกเฉิน 191". *uttaradit.police.go.th*. คลังข้อมูลเก่าเก็บจากแหล่งเดิมเมื่อ 2022-06-27. สืบค้นเมื่อ 2023-09-21.
5. ↑  "เปิดการดำเนินงานศูนย์รับแจ้งเหตุฉุกเฉิน 191". *mgronline.com*. 2014-04-10.
6. ↑  "191 ด่วนฉุกเฉิน เบอร์โทร. อันตราย". *mgronline.com*. 2006-01-20.
7. ↑  "มติ ครม. เห็นชอบหลักการร่าง พ.ร.บ.หมายเลขโทรศัพท์ฉุกเฉิน โทร.911". *ประชาไท*.`{{cite web}}`: CS1 maint: url-status (ลิงก์)
8. ↑  "เบอร์เดียวแจ้งฉุกเฉิน 4 ปี ยังไม่คืบ! ใช้ 191 หรือ 911 สตช.จ่อใช้เงิน กสทช. 4.2 พัน ล. ผุด 44 ศูนย์แจ้งเหตุ". *mgronline.com*. 2018-07-12.
9. ↑  ""191"เตือนหยุดโพสหรือแชร์ยังใช้เบอร์เดิมไม่ใช่ "911"". *สยามรัฐ*. 2018-12-23.[*ลิงก์เสีย*]
10. ↑  "สัมมนา '191' เบอร์เดียว รับมือเหตุฉุกเฉินทั่วประเทศ". *เนชั่นทีวี*. 2022-06-17.
11. ↑  "จ่อยกเลิก 1669 ใช้ 191 แทน ปรับ 3 ระดับการแพทย์ฉุกเฉิน". *mgronline.com*. 2023-03-20.
12. ↑  "สพฉ. แนะข้อควรรู้ก่อนโทรแจ้งสายด่วน 1669 - สถาบันการแพทย์ฉุกเฉินแห่งชาติ". *www.niems.go.th*.`{{cite web}}`: CS1 maint: url-status (ลิงก์)
13. ↑  "รวมเบอร์โทรสายด่วนฉุกเฉิน กู้ชีพ เหตุร้าย สัตว์เข้าบ้าน". *www.thairath.co.th*. 2022-11-10.
14. 1 2  "Ghana Travel Advice". *Intelligent Protection International Limited* (ภาษาอังกฤษ).
15. 1 2  "Travel Facts", *The World Factbook* (ภาษาอังกฤษ), Central Intelligence Agency, สืบค้นเมื่อ 2023-09-21
16. ↑  "Ghana announces 112 as new general emergency number". *GhanaWeb* (ภาษาอังกฤษ). 2020-01-29.
17. ↑  "Emergency Numbers in Brazil - Brazil". *Angloinfo* (ภาษาอังกฤษ).
18. ↑  "Travel Facts", *The World Factbook* (ภาษาอังกฤษ), Central Intelligence Agency, สืบค้นเมื่อ 2023-09-21
19. ↑  "Brazil Travel Advice". *Intelligent Protection International Limited* (ภาษาอังกฤษ).
20. 1 2  "Maldives". *www.roadsafetyfacility.org* (ภาษาอังกฤษ).
21. 1 2  Nandhini (2023-02-13). "List of Police Stations in Maldives". *Police Station* (ภาษาอังกฤษแบบอเมริกัน).
22. ↑  "MNDF". *mndf.gov.mv*. คลังข้อมูลเก่าเก็บจากแหล่งเดิมเมื่อ 2023-11-13. สืบค้นเมื่อ 2023-09-21.
23. ↑  "Travel Facts", *The World Factbook* (ภาษาอังกฤษ), Central Intelligence Agency, สืบค้นเมื่อ 2023-09-21
24. ↑  "Important contacts". *naypyidaw.embassy.qa*.
25. ↑  "Travel Facts", *The World Factbook* (ภาษาอังกฤษ), Central Intelligence Agency, สืบค้นเมื่อ 2023-09-21
26. 1 2  "Travel Facts", *The World Factbook* (ภาษาอังกฤษ), Central Intelligence Agency, สืบค้นเมื่อ 2023-09-21
27. 1 2  "Yemen Emergency Assistance". *www.uae-medical-insurance.com* (ภาษาอังกฤษ).
28. ↑  "5 reasons why Yemen needed an emergency number and the EU is supporting it". *civil-protection-humanitarian-aid.ec.europa.eu* (ภาษาอังกฤษ).
29. ↑  "Useful emergency addresses for tourist while traveling in Laos". *sonasia-holiday.com* (ภาษาอังกฤษ).
30. ↑  Canada, Global Affairs (2012-11-16). "Embassies and consulates for Laos". *Travel.gc.ca*.
31. ↑  "เช็กลิสต์! จัดกระเป๋าเที่ยวลาว ต้องมีอะไรบ้าง". *www.chill.co.th*.
32. ↑  Kang, Taejun (2019-07-02). "Blue Emergency Polls in Vientiane to Provide Real-time Emergency Response Service". *Laotian Times* (ภาษาอังกฤษแบบอเมริกัน).
33. ↑  "Useful Numbers - Lao PDR". *Southeast Asia Travel* (ภาษาอังกฤษแบบอเมริกัน).
34. ↑  "Laos - Department of Foreign Affairs". *www.dfa.ie*.
35. ↑  "National Emergency Number Association". *www.nena.org*. คลังข้อมูลเก่าเก็บจากแหล่งเดิมเมื่อ 19 December 2020. สืบค้นเมื่อ 2019-04-17.

| * ด
* ค
* ก
หมายเลขโทรศัพท์ฉุกเฉิน |
| --- |
| 
* โทรศัพท์ฉุกเฉิน
* การบริการที่สอดประสานกับคุณค่าทางสังคม

 |
| 
* 000 (ออสเตรเลีย)
* 102 (อินเดีย)
* 106 (ออสเตรเลีย)
* 108 (อินเดีย)
* 110 (อิหร่าน, ญี่ปุ่น, จีน)
* 111 (นิวซีแลนด์)
* 112 (ยุโรปและอื่นๆ เครือข่ายมือถือ GSM ทั่วโลก)
* 119 (บางส่วนของเอเชียและจาเมกา)
* 120 (จีน)
* 123 (โคลอมเบีย, อียิปต์)
* 128 (รัฐสมาชิกกลุ่มตลาดร่วมอเมริกาใต้ตอนล่าง)
* 190 (บราซิล)
* 191 (ไทย)
* 911 (อิรัก, อเมริกาเหนือ ระบบ E-911, ฟิลิปปินส์)
* 988 (สายด่วนชีวิตวิกฤตและการฆ่าตัวตายของสหรัฐ)
* 999 (สหราชอาณาจักรและอื่น ๆ)
* 1122 (ปากีสถาน)

 |
| 
* List-Class article รายการบทความ
* หมวดหมู่ หมวดหมู่
* หน้าคอมมอนส์ วิกิมีเดีย คอมมอนส์

 |